Kleiner spilpunt met petrolenjin | Landbou
Kleiner spilpunt met petrolenjin
Gerrit Bezuidenhout en Liza Bohlmann
Die Reinke Engine Driven Mini Pivot (EDMP) is 'n kleiner spilpunt wat toegerus is met 'n 4 kW-petrolenjin. Teen sy volle omwentelinge van 3 600 r/min. word die enjin se brandstofverbruik bereken op sowat 1,4 liter per uur. Met 'n brandstoftenk van 22,7 liter lewer dit 'n werktyd van minstens 16 uur.
Die EDMP se spanlengtes wissel van 41,8 m tot 65 m. Die spilpunt se oorhanglengtes is 12,8 m tot 32 m. Die langste EDMP is dus sowat 97 m. Die EDMP is verskuifbaar sodat meer as een land met dieselfde spilpunt besproei kan word.
Die EDMP het nie 'n kontrolepaneel nie, maar bied verskeie ratkaste wat die spoed en dus die toediening van die water bepaal.